
Tárolóvermek a rákospataki késő római erődből - Adalékok a késő római hadsereg ellátmányának kérdéséhez

Budapest XIII. kerületében, a Rákospatak dunai torkolatánál, a Barbaricumban létesült római erődből előkerült 14 tárolóvermet vizsgáltam dolgozatomban. A tárolóvermek két formai variánst mutattak; a két típus között kronológiai különbség nem volt megfigyelhető, mindkét típus, a leletanyaguk és kontextusuk alapján a Kr.u. 4. század utolsó harmadára, 5. század elejére volt keltezhető.
A tárológödrök – amelyekben legnagyobb valószínűséggel szemes gabonát tároltak – nem kereskedelmi célból létesültek, hanem a rákospataki erőd helyőrségét szolgálhatták ki. Késő római kontextusú, a katonaság ellátását szolgáló tárolóvermek kerültek elő többek között a Paks-dunakömlődi (Lussonium), ságvári, illetve alsóhetényi erődök feltárásakor is.



